כמה שחקנים משתמשים בתכנים שנבנו על הפלטפורמה של Overwolf כל חודש?
למעלה מ-20 מיליון שחקנים
Overwolf בונה פלטפורמת תוספים וכלים למשחקי מחשב (אבל כשאנחנו אומרים משחקי מחשב, אנחנו מתכוונים באמת למשחקים ב-PC). הכלים הללו מתלבשים על גבי משחקים פופולארים ומאפשרים לגיימרים לקבל גישה לפונקציות כמו אפליקציות צ'אטים, אתגרים והעשרות שונות מבלי לעזוב את המשחק עצמו. במידה מסוימת, אפשר לומר ש-Overwolf בנתה סוג של אפסטור למשחקי מחשב, ולדבריה למעלה מ-20 מיליון שחקנים משתמשים בתכנים שנבנו על גבי הפלטפורמה שלה מדי חודש עם 15 מיליארד הורדות של אפליקציות ומודים מדי שנה. החברה מדווחת כי עד סוף השנה היא תשלש את סכום התשלום שהיא מעבירה ליוצרי תוכן שמשתמשים בפלטפורמה שלה ל-29 מיליון דולר.
למעלה מ-20 מיליון שחקנים משתמשים בתכנים שנבנו על הפלטפורמה של Overwolf כל חודש.